<classify> Akizungumza na waandishi wa habari, kocha wa timu hiyo, Bakari Shime, alisema wamejiandaa kwenda kushindana kulingana na mashindano, hivyo wanaamini watarejea na ubingwa.Tunataka Tanzania iwe kati ya mataifa bora kisoka na hatuwezi kuwa bora bila kuwafunga timu bora, hivyo hatuogopi Korea Kusini wala Marekani, kwani hakuna timu ya kutuzuia kushinda, alijigamba Shime.Naye Ofisa Habari wa Shirikisho la Soka Tanzania TFF, Alfred Lucas, alisema Serengeti Boys ikiwa huko itacheza michezo minne.Aliwataja wachezaji wanaoondoka ni Ramadhan Kabwili, Kelvin Kayego, Samwel Brazio, Kibwana Shomari, Nickson Kibabage, Israel Mwenda, Nickson Job, Ally Msengi, Issa Makamba, Maulid Lembe, Ally Nganzi, Asad Juma, Kelvin Naftari, Yassin Mohammed, Cyprian Mwetesigwa, Amani Maziku, Rashid Chambo, Enrick Nkosi, Yohana Mkomola, Mohammed Abdallah, Shaaban Ada na Muhsin Mkame.Maofisa watakaosafiri na timu hiyo ni pamoja na Mjumbe wa Kamati ya Utendaji wa TFF, Ayoub Nyenzi, Mshauri wa ufundi wa timu za vijana, Kim Poulsen, Kocha Mkuu, Bakari Shime, kocha wa makipa, Muharami Mohammed, daktari wa timu, Shecky Mngazija na mtunza vifaa, Edward Edward.AIFF imeandaa mashindano ya vijana wenye umri chini ya miaka 17 itakayoanza kesho, ikiwa ni sehemu ya maandalizi ya kikosi chao kwa ajili ya Fainali za Kombe la Dunia kwa Vijana zitakazofanyika nchini humo mwaka 2017.  <topic>: MICHEZO 